Държавен вестник, бр. 40, 2012 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  40
тистическата дейност за вътрешнообщностната 
търговия със стоки, се определят с наредба на 
Министерския съвет.
Г л а в а  в т о р а
КОМПЕТЕНТНИ ОРГАНИ. ПРАВОМО­
ЩИЯ И ВЗАИМОДЕЙСТВИЕ
Чл. 2. Компетентни органи по осъществява­
нето на статистическа дейност за вътрешнооб­
щностната търговия със стоки са Националният 
статистически институт, Националната агенция 
за приходите и Агенция „Митници“.
Чл. 3. (1) Националният статистически 
институт:
1. определя праговете за деклариране по 
системата „Интрастат“ и видовете данни, под­
лежащи на деклариране по смисъла на чл. 9, 
параграф 2 от Регламент (ЕО) № 638/2004;
2. разработва и поддържа съвместно с На­
ционалната агенция за приходите правила за 
валидация на данните, събирани по системата 
„Интрастат“;
3. събира данни за специфични стоки и 
движения на стоки, които не се декларират 
по системата „Интрастат“, от други админи­
стративни източници;
4. осъществява вторична валидация на 
всички събирани или получавани от другите 
компетентни органи данни;
5. изпраща обобщените и детайлните данни 
за статистика за вътрешнообщностната търговия 
със стоки на Генерална дирекция „Евростат“ 
на Европейската комисия в съответствие с 
изискванията на чл. 12 от Регламент (ЕО) 
№ 638/2004, както и на чл. 25 от Регламент 
(ЕО) № 1982/2004;
6. съхранява всички данни за вътрешнооб­
щностната търговия със стоки на задължените 
по този закон лица и поддържа регистър за тях;
7. изготвя анализи и доклади за качеството 
на данните за статистика за вътрешнообщност­
ната търговия със стоки;
8. предоставя месечни данни за вътрешнооб­
щностната търговия със стоки на Българската 
народна банка за целите на текущата сметка 
на платежния баланс.
(2) Националната агенция за приходите:
1. създава и поддържа система за събиране 
на данни „Интрастат“ – изготвя методология, 
работни процедури и документи, както и со­
фтуерно приложение, осигуряващо изготвянето 
на Интрастат декларациите;
2. извършва контрол на обхвата на задъл­
жените лица, а чрез валидация контролира 
качеството на данните, предоставяни по сис­
темата „Интрастат“ в съответствие с изисква­
нията на чл. 8, параграф 2 от Регламент (ЕО) 
№ 638/2004;
3. предоставя на Националния статистически 
институт събираните по системата „Интрастат“ 
данни;
4. предоставя обобщени данни на държав­
ни институции и организации, когато това е 
предвидено в нормативен акт или въз основа 
на сключени с тях споразумения;
5. информира Интрастат операторите за 
задълженията им във връзка със системата 
„Интрастат“ в съответствие с изискванията на 
чл. 8, параграф 3 от Регламент (ЕО) № 638/2004;
6. контролира изпълнението на задълже­
нията на Интрастат операторите, установява 
административни нарушения и налага адми­
нистративни наказания по този закон;
7. използва наличните данни за вътреш­
нообщностна търговия със стоки, събирани 
или получавани по реда на Закона за данък 
върху добавената стойност и чрез европейската 
информационна система за обмяна на инфор­
мация по ДДС (VIES), както и от други ад­
министративни източници като допълнителни 
за определяне на задълженията на Интрастат 
операторите и контрола на достоверността на 
данните, предоставяни по системата „Интра­
стат“ в съответствие с изискванията на чл. 8, 
параграф 2 от Регламент (ЕО) № 638/2004;
8. създава и поддържа регистър на задъл­
жените лица по системата „Интрастат“.
(3) Агенция „Митници“ предоставя на На­
ционалния статистически институт данни за 
стоките от митническите декларации (ЕАД) 
в съответствие с изискванията на чл. 5, пара­
граф 2 от Регламент (ЕО) № 638/2004.
Чл. 4. Праговете за деклариране и видовете 
данни, подлежащи на деклариране по чл. 3, 
ал. 1, т. 1, се определят със заповед на предсе­
дателя на Националния статистически институт, 
която се обнародва в „Държавен вестник“ до 
31 октомври на текущата година. Определените 
със заповедта прагове за деклариране и видо­
ве допълнителни данни са валидни за цялата 
следваща година.
Чл. 5. (1) Националната агенция за при­
ходите и Агенция „Митници“ предоставят на 
Националния статистически институт всички 
налични данни за вътрешнообщностна търго­
вия със стоки, необходими за изпълнение на 
задълженията му по този закон, включително 
индивидуализиращи данни, посочени в чл. 9, 
параграфи 1 и 2 от Регламент (ЕО) № 638/2004.
(2) Видовете данни по ал. 1, тяхната струк­
тура, редът и периодичността за предоставянето 
им на Националния статистически институт 
се определят в съвместни инструкции на 
председателя на Националния статистически 
институт, съответно на изпълнителния директор 
на Националната агенция за приходите и на 
директора на Агенция „Митници“.
Г л а в а  т р е т а
СИСТЕМА „ИНТРАСТАТ“
Чл. 6. (1) Системата „Интрастат“ се при­
лага за събирането на данни за вътрешнооб­
щностни изпращания от или пристигания на 
територията на Република България на стоки 
на Европейския съюз.